16.1.2023
EL
Επίσημη Εφημερίδα της Ευρωπαϊκής Ένωσης
L 14/365
Σχήμα 1 Απεικόνιση των συνθηκών ατμοσφαιρικής πίεσης και θερμοκρασίας
7.
Εργαστηριακές δοκιμές εκτός κύκλου και δοκιμές κινητήρων κατά την έγκριση τύπου Οι απαιτήσεις εργαστηριακών δοκιμών εκτός κύκλου δεν ισχύουν για την έγκριση τύπου κινητήρων επιβαλλόμενης ανάφλεξης βάσει του παρόντος κανονισμού.
7.1.
Παγκόσμια εναρμονισμένη μη υπερβάσιμη επιφάνεια ελέγχου Η WNTE επιφάνεια ελέγχου αποτελείται από τις στροφές του κινητήρα και τα σημεία φορτίου που ορίζονται στα σημεία 7.1.1.
έως 7.1.6.
Η εικόνα 2 είναι παραδειγματική απεικόνιση της WNTE επιφάνειας ελέγχου.
7.1.1.
Φάσμα στροφών κινητήρα Η WNTE επιφάνεια ελέγχου περιλαμβάνει όλες τις στροφές λειτουργίας μεταξύ της 30ής εκατοστιαίας αθροιστικής κατανομής των στροφών κατά τον κύκλο δοκιμών, συμπεριλαμβανομένης της άφορτης λειτουργίας (n30), και των υψηλότερων στροφών όπου εκδηλώνεται το 70 % της μέγιστης ισχύος (nhi).
Το σχήμα 3 είναι παράδειγμα της WNTE αθροιστικής κατανομής συχνότητας στροφών για ένα συγκεκριμένο κινητήρα.
7.1.2.
Φάσμα ροπής κινητήρα Η WNTE επιφάνεια ελέγχου περιλαμβάνει όλα τα σημεία φορτίου κινητήρα με τιμή ροπής μεγαλύτερη από ή ίση με το 30 % της μέγιστης τιμής ροπής που παράγει ο κινητήρας.
7.1.3.
Φάσμα ισχύος κινητήρα Με την επιφύλαξη των διατάξεων των σημείων 7.1.1. και 7.1.2, οι στροφές και τα σημεία φορτίων κάτω από το 30 % της τιμής μέγιστης ισχύος που παράγεται από τον κινητήρα εξαιρείται από την WNTE επιφάνεια ελέγχου για όλες τις εκπομπές.
7.1.4.
Εφαρμογή της έννοιας της σειράς κινητήρων Καταρχήν, κάθε κινητήρας στο πλαίσιο μιας σειράς με μοναδική καμπύλη ροπής/ισχύος θα έχει την ατομική της WNTE επιφάνεια ελέγχου.
Για τη δοκιμή κατά τη χρήση, εφαρμόζεται η ατομική WNTE επιφάνεια ελέγχου του αντίστοιχου κινητήρα.
Για τη δοκιμή έγκρισης τύπου (πιστοποίηση) βάσει της έννοιας της σειράς κινητήρων του παγκόσμιου τεχνικού κανονισμού WHDC, ο κατασκευαστής μπορεί να εφαρμόσει προαιρετικά μια ενιαία WNTE επιφάνεια ελέγχου για τη σειρά κινητήρων βάσει των ακόλουθων διατάξεων: